19. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.85429 της 18 Οκτ./2 Νοεμ. 1976  (ΦΕΚ Β΄1340) Περί των εγγραπτέων υποχρεωτικών εισφορών εις τους προϋπολογισμούς των δήμων και κοινοτήτων του οικον. έτους 1977. 20. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.923 της 11/14 Οκτ. 1977 (ΦΕΚ Α΄315) Περί τροποποιήσεως και συμπληρώσεως του από 17.5/15.6.1952 Β.Δ/τος «περί οικονομικής διοικήσεως και λογιστικού των δήμων και κοινοτήτων». Έχοντες υπ’όψει: 1.Το άρθρ.174 του Π.Δ.933/1975 «περί κωδικοποιήσεως εις ενιαίον κείμενον νόμου των ισχυουσών διατάξεων περί του Δημοτικού και Κοινοτικού Κώδικος» (άρθρ.182 Ν.Δ.2888/1954). 2.Την υπ’αριθ. Ε.Π.6690/28.9.1976 (ΦΕΚ 1211/30.9.76 τ.Β΄) κοινήν απόφασιν Πρωθυπουργού και Υπουργού Εσωτερικών και την υπ’ αριθ. Δ.6445/1497/15.10.1976 (ΦΕΚ 1279/16.10.76 τ.Β΄) τοιαύτην Πρωθυπουργού και Υπουργού Οικονομικών, περί μεταβιβάσεως αντιστοίχως αρμοδιοτήτων εις τον Υφυπουργόν Εσωτερικών και τους Υφυπουργούς Οικονομικών. Οικονομική Διοίκηση και Λογιστικό 3.Ζ.δ.15-20 3.Την από 16.6.1977 γνωμοδότησιν της Ολομελείας του Ελεγκτικού Συνεδρίου και 4.Την υπ’ αριθ. 854/17.8.1977 γνωμοδότησιν του Συμβουλίου της Επικρατείας, προτάσει των επί των Εσωτερικών και Οικονομικών Υφυπουργών αποφασίζομεν: Άρθρ.1.-Εις δήμους και κοινότητας έχοντας υπηρεσίαν υδρεύσεως εφ’ όσον το δίκτυον υδρεύσεως εκάστου διαθέτει άνω των πεντακοσίων παροχάς, ελεγχομένας δι’ υδρομετρητών, δύναται, κατόπιν αποφάσεως του οικείου δημοτικού ή κοινοτικού συμβουλίου εγκρινομένης υπό του νομάρχου, η είσπραξις των τελών υδρεύσεως των βεβαιουμένων επί τη βάσει των ενδείξεων των υδρομετρητών, ως και των συνεισπραττομένων μετά των λογαριασμών υδρεύσεως συναφών εσόδων των, να ενεργήται δια μηχανογραφημένων αποδείξεων κατά την οριζομένην εις τα επόμενα άρθρα διαδικασίαν. Άρθρ.2.-1.Οι λογαριασμοί συντάσσονται κατά υδρομετρητήν είναι δε δίπτυχοι, εκάστου περιλαμβάνοντος ειδοποίησιν-απόδειξιν και απόκομμα ταύτης δια το ταμείον. 2.Μετά την παραλαβήν υπό του δήμου των μηχανογραφημένων βεβαιωτικών καταλόγων μετά των συνοδευόντων αυτούς διπτύχων λογαριασμών η αρμοδία δια την βεβαίωσιν του εσόδου υπηρεσία μετά προηγούμενον έλεγχον της πληρότητος και ακριβείας των εκτυπωθέντων στοιχείων προβαίνει εις την επικύρωσιν των βεβαιωτικών καταλόγων και την αποστολήν αυτών μετά των οικείων λογαριασμών των υδροληπτών εις τον δημοτικόν ταμίαν. 3.Ο ταμίας μετά προηγούμενον έλεγχον της συμφωνίας του αριθμού και του ποσού των λογαριασμών των υδροληπτών, προς τα στοιχεία του οικείου μηχανογραφημένου βεβαιωτικού καταλόγου εκδίδει το σχετικόν τριπλότυπον παραλαβής εισπρακτέων. 4.Μετά την βεβαίωσιν ο ταμίας αποστέλλει ταχυδρομικώς ή δι’ εντεταλμένων οργάνων του τους διπτύχους λογαριασμούς εις τους υποχρέους υδρολήπτας κατά τας εκάστοτε ισχυούσας διατάξεις, περί κοινοποιήσεως των αποσπασμάτων των βεβαιωτικών καταλόγων. 5.Ο υδρολήπτης εντός της αναγραφομένης επί του λογαριασμού προθεσμίας υποχρεούται να προσκομίση τούτον εις το ταμείον του δήμου και να καταβάλη το χρέος του. 6.Το εντεταλμένον εισπρακτορικόν όργανον προβαίνον εις την είσπραξιν αποκόπτει εκ του λογαριασμού και παραδίδει εις τον πληρώσαντα την ειδοποίησιν-απόδειξιν, αφού σφραγίση αυτήν δι’ ειδικού σημάντρου και θέση κάτωθι της σημάνσεως την υπογραφήν του. Η απόδειξις αύτη επέχει θέσιν αποδεικτικού εισπράξεως. Η ιδία σήμανσις και υπογραφή τίθενται και επί του αποκόμματος του εξοφληθέντος λογαριασμού, το οποίον παραμένει εις τον εισπράκτορα. (Αντί για τη σελ.364,33(δ) Σελ.364,33(ε) Τεύχος 756-Σελ.135 Άρθρ.3.-1.Μετά το πέρας της ημερησίας συναλλαγής, ο εισπράκτωρ βάσει των εις χείρας του αποκομμάτων συντάσσει κατάστασιν εις διπλούν των εξοφληθέντων εντός της ημέρας λογαριασμών εμφαίνουσαν τον αύξοντα αριθμόν του βεβαιωτικού καταλόγου, τον αριθμόν του τριπλοτύπου βεβαιώσεως, το ονοματεπώνυμον του πληρώσαντος υδρολήπτου και τον κωδικόν αριθμόν του εσόδου, εκδίδει δε δια το συνολικόν ποσόν της καταστάσεως τριπλότυπον εισπράξεως, εις το στέλεχος του  οποίου επισυνάπτει το εν αντίτυπον αυτής. Το έτερον αντίτυπον της καταστάσεως μετά των αποκομμάτων των εξοφληθέντων λογαριασμών επισυνάπτεται εις το αντίγραφον του τριπλοτύπου εισπράξεως και παραδίδεται εις το ταμείον κατά την κατάθεσιν των εισπράξεων δια την πίστωσιν των υδροληπτών εις τον οικείον κατάλογον. 2.Δια τους μη εξοφλήσαντας τους λογαριασμούς των εντός της επ’ αυτών οριζομένης προθεσμίας ο ταμίας μετά πάροδον απράκτου και της υπό του οικείου κανονισμού οριζομένης προθεσμίας αναμονής εισηγείται την λήψιν των υπό του κανονισμού προβλεπομένων μέτρων. 3.Μετά την πάροδον των ως άνω προθεσμιών η είσπραξις ενεργείται δια τριπλοτύπων εισπράξεως κατά τα καθιερωμένα. Άρθρ.4.-Υπό της αρμοδίας υπηρεσίας του Υπουργείου Εσωτερικών καθορίζεται εκάστοτε ο τύπος των διπτύχων μηχανογραφημένων λογαριασμών, ως και ο τύπος και αι ενδείξεις του ειδικού σημάντρου. Εις τον επί των Εσωτερικών Υφυπουργόν, ανατίθεμεν την δημοσίευσιν και εκτέλεσιν του παρόντος δ/τος. 21 .ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.82180 της 8/26 Νοεμ. 1977 (ΦΕΚ Β΄1253) Περί των εγγραπτέων υποχρεωτικών εισφορών εις τους προϋπολογισμούς των δήμων και κοινοτήτων του οικ. έτους 1978. 